Source: http://docplayer.fi/3079934-Vuokrasopimusluonnos-5-11-2014.html
Timestamp: 2018-05-25 11:35:59+00:00
Document Index: 12018608

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

VUOKRASOPIMUSLUONNOS - PDF
Download "VUOKRASOPIMUSLUONNOS 5.11.2014"
1 VUOKRASOPIMUSLUONNOS SOPIJAPUOLET Vuokranantaja Turun Teknologiakiinteistöt Oy Y-tunnus: Osoite: Tykistökatu 6, Turku Vuokranantajan yhteyshenkilö: Mikko Lehtinen Puh Sähköposti: Vuokralainen Turun kaupunki, Kiinteistöliikelaitos, tilapalvelut Y-tunnus: Käyntiosoite: Yliopistonkatu 27 a, Turku Vuokralaisen yhteyshenkilö vuokrasopimukseen liittyvissä asioissa: Vuokrauspäällikkö Tiina Aaltonen Puh / Sähköposti: 2. YHTEYSHENKILÖT Sopimuskohdassa 1 on nimetty kummankin sopijapuolen yhteyshenkilöt, joiden tehtävänä on seurata ja valvoa sopimuksen toteutumista ja tiedottaa sopimuksen toteutumiseen liittyvistä asioista. Sopijapuolen on viivytyksettä ilmoitettava kirjallisesti yhteyshenkilön vaihtumisesta toisen sopijapuolen yhteyshenkilölle. 3. VUOKRAUKSEN PERUSTE Turun kaupunginvaltuuston päätös x.x.2014 x. Vuokrauksen taustalla on x.x.2014 tehty osakekauppa, jossa Turun Teknologiakiinteistöt Oy osti tällä sopimuksella vuokrattavat tilat Turun kaupungilta. Tilat ovat olleet Turun kaupungin käytössä samassa käyttötarkoituksessa vuodesta x.x.xxxx saakka. 4. VUOKRAKOHDE Toimistotiloja oheistiloineen osoitteessa Asunto Oy Linnanrinne -nimisessä yhtiössä osoitteessa Linnankatu 55, Turku. Vuokrattavat tilat sijaitsevat rakennuksen toisessa ja kolmannessa kerroksessa. Sekä vuokrattavat tilat että yhteiskäytössä olevat tilat on osoitettu liitteenä 1 olevassa pohjapiirustuksessa. Vuokrattavien tilojen pinta-ala on noin 2040 m2. Vuokrahinta ei kuitenkaan ole pinta-alaperusteinen. Vuokranantaja vuokraa tilat valmiina käyttöönotettavaksi sopimuskohdan 5 mukaiseen käyttötarkoitukseen.
2 Vuokrakohteeseen ei kuulu autopaikkoja 5. KÄYTTÖTARKOITUS Tila vuokrataan toimistotiloiksi ja niiden oheistiloiksi liitteen 1 mukaisesti. Vuokralainen entisenä omistajana tuntee kohteen ja ottaa sen vastaan siinä kunnossa kuin se vuokrakauden alkaessa on. Vuokranantaja sitoutuu ylläpitämään vuokrakohteen ja sen käyttöä palvelevien muiden tilojen kunnon samalla tasolla kuin se on ollut vuokrakauden alkaessa koko vuokrakauden ajan. Vuokrattavien tilojen tulee täyttää kaikki toimistotiloille asetetut vuokrakauden alkaessa voimassaolevat säädökset ja viranomaismääräykset koko vuokrakauden ajan. Vuokralainen on kohteesta tehdyn kaupan yhteydessä kohteen myyjänä vakuuttanut ostajalle eli vuokranantajalle, että kohde täyttää vähäisiä poikkeuksia lukuun ottamatta kaikki voimassaolevat säädökset ja viranomaismääräykset. 6. VUOKRA-AIKA Vuokrasopimus on toistaiseksi voimassaoleva ja irtisanottavissa irtisanomisajalla, joka on yksi (1) vuosi vuokranantajan irtisanoessa sopimuksen, ja kuusi (6) kuukautta vuokralaisen irtisanoessa sopimuksen. Tilat ovat vuokralaisen hallinnassa vuokra-ajan alusta lukien. 7. VUOKRAN MÄÄRÄ 7.1 Kokonaisvuokra vuokralaisen yksinomaisessa käytössä olevista tiloista Vuokralaisen yksinomaisessa käytössä olevien tilojen kokonaisvuokra on seitsemäntoistatuhattayhdeksänsataayhdeksänkymmentäkolme (17.993,00) euroa per kuukausi, alv 0 %. Vuokraan lisätään kulloinkin voimassa olevan verokannan mukainen arvolisävero. Vuokranmaksukausi on yksi (1) kalenterikuukausi. Vuokranmaksuvelvoite alkaa vuokra-ajan alkaessa, ja kun tilat ovat vuokralaisen hallinnassa. Kokonaisvuokra sisältää pääomakustannukset, kiinteistöosakeyhtiölle vastikkeina tai maksuina suoritettavat kulut, lain ja yhtiöjärjestyksen mukaan osakkeenomistajalle kuuluvat huoneistojen sisäpuoliset huolto-, korjaus- ja ylläpitokulut ja muut vastaavat kulut. Kokonaisvuokra sisältää myös niiden ilmanvaihto- ja muiden laitteiden ja järjestelmien käytöstä, huollosta ja peruskorjauksesta aiheutuvat kulut, jotka kuuluvat huoneiston varustukseen mutta jotka eivät ole asunto-osakeyhtiön vastuulla. Kokonaisvuokra sisältää myös muut mahdolliset asunto-osakeyhtiön ja osakkeenomistajan tavanomaisesta ylläpitovastuusta poikkeavat järjestelyt. Kokonaisvuokra ei sisällä vuokralaisen yksinomaisessa käytössä olevien tilojen siivousta. 7.2 Käyttökorvaukset Vuokralainen vastaa vuokraamiensa tilojen käyttösähkön kulutuksesta aiheutuvista kustannuksista, toimistotilojen arvioidun kulutuksen mukaan, tai mikäli vuokranantaja päättää asentaa huoneistoihin sähkömittarit kulutuksen mukaan. Vuokralainen vastaa yksinomaisessa käytössään olevissa tiloissa käyttämänsä käyttöveden kustannuksista toimistotilojen arvioidun kulutuksen, tai mikäli yhtiö päättää asentaa huoneistoihin vesimittarit, kulutuksen mukaan. Vuokranantaja laskuttaa vuokralaiselta korvauksen käyttövedestä vuokranantajalle aiheutuneiden kustannusten perusteella lisäämättä korvaukseen katetta, laskutuslisää tai vastaavaa lisää. 7.3 Vuokran maksu
3 Kokonaisvuokra maksetaan kuukausittain etukäteen. Vuokran eräpäivä on kunkin kuukauden toinen (2.) arkipäivä. Laskuttaminen tapahtuu verkkolaskutuksena. Lisätiedot verkkolaskutuksesta Käyttökorvaus käyttövedestä maksetaan vuokranantajan toimittaman eritellyn laskun mukaisesti kolmen kuukauden välein, ellei laskutusvälin suhteen ole sovittu toisin. Maksuehto on 30 päivää netto. Vuokranmaksun tai erilliskorvausten maksun viivästyessä viivästyskorko on enintään korkolain 4a :n 1 mom. mukainen. Lasku-, toimitus- tai muita vastaavia lisiä ei hyväksytä. 8. ARVONLISÄVERO Vuokranantaja on hakeutunut arvonlisäverolaissa tarkoitetulla tavalla kiinteistön käyttöoikeuden luovuttamisesta arvonlisäverovelvolliseksi. Vuokriin lisätään kulloinkin voimassaolevan verokannan mukainen arvonlisävero. Vuokralainen sitoutuu harjoittamaan vuokratiloissa arvonlisäverolaissa tarkoitettua vähennykseen tai palautukseen oikeuttavaa toimintaa. Jos vuokratilojen käytössä tapahtuu vuokralaisesta johtuvasta syystä sellaisia muutoksia, joiden perusteella vuokranantaja joutuu suorittamaan tai palauttamaan arvonlisäveroa arvonlisäverolain tai muun lain taikka määräyksen nojalla, vuokralainen on velvollinen korvaamaan vuokranantajalle suoritettavaa veroa ja veroon liittyviä kustannuksia vastaavan määrän laillisine korkoineen. Vuokralainen sitoutuu ilmoittamaan välittömästi vuokranantajalle vuokrattujen tilojen käyttötarkoituksen muuttamisesta. 9. VUOKRANKOROTUS 9.1 Indeksikorotus Vuokra sidotaan täysimääräisesti elinkustannusindeksiin (1951:10=100). Indeksitarkistus tehdään kerran vuodessa, jolloin perusvuokra tarkistetaan vastaamaan perusindeksin ja tarkistusindeksin välillä tapahtunutta muutosta. Perusindeksi on lokakuun 2014 elinkustannusindeksin pisteluku. Tarkistusindeksinä on kunkin vuoden lokakuun pisteluku. Tarkistettua vuokraa maksetaan tarkistusajankohtaa seuraavan tammikuun alusta lukien vuokranantajan kirjallisen ilmoituksen perusteella. Ensimmäinen vuokrantarkistus on tammikuussa vuonna Indeksin laskiessa vuokran määrää ei alenneta. Mikäli elinkustannusindeksiä ei voida soveltaa tai sen laskeminen lopetetaan, sidotaan vuokra kuluttajahintaindeksiin tai vastaavaan indeksiin käyttäen perusindeksinä vuokrasopimuksen allekirjoitushetkellä viimeisintä tiedossa olevaa elinkustannusindeksin pistelukua ja noudattaen soveltuvin osin vuokrantarkistuksen laskennassa edellä mainittuja periaatteita. 9.2 Muut vuokranlisäykset Jos lainsäädännöllä tai julkishallinnon toimenpitein kohdistetaan kiinteistöön uusi vero tai maksu vuokrasuhteen alettua, voi vuokranantaja lisätä tästä aiheutuvat kustannukset vuokralaiselta perittävän vuokran määrään. 10. VAKUUS
4 Osapuolet ovat sopineet, että vuokralainen ei luovuta erillistä vakuutta vuokrasuhteesta aiheutuvien velvoitteidensa täyttämisestä. 11. VUOKRAKOHTEEN HOITO JA YLLÄPITO 11.1 Vuokranantajan velvollisuudet Hoito- ja ylläpitotyöt sekä korjausrakentaminen Vuokranantaja vastaa vuokrakohteen ylläpitotöiden ja korjausrakentamisen hankkimisesta ja kustannuksista siltä osin, kuin ne eivät yhtiöjärjestyksen tai lain nojalla kuulu asunto-osakeyhtiön vastuulle. Tässä sopimuksessa mainittuina ylläpitotöinä ja korjausrakentamisena tarkoitetaan liitteissä 3 (palvelukuvaus) ja 2 (vastuunjakotaulukko) mainittuja töitä sekä muita mahdollisia osakehuoneiston omistajalle kuuluvia hoito-, ylläpito-, kunnossapito- ja peruskorjaustöitä. Vuokranantaja vastaa tilojen paloturvallisuuden ylläpidosta ja korjauksista lain, viranomaisten ja palovakuutusyhtiön edellyttämällä tavalla sekä mahdollisista uusista viranomaismääräyksistä ja niiden aiheuttamista kustannuksista. Vuokrakohteesta tuleviin vika- ja hälytysilmoituksiin tulee reagoida viipymättä. Vuokralainen luovuttaa tämän hetkisen huoltokirjan olemassa olevin tiedoin vuokranantajalle ja vuokranantaja jatkaa kohteen huoltokirjan ylläpitoa. Osapuolet ovat tietoisia siitä, että osakehuoneistoomistuksen tiedot eivät vastaa täydellistä huoltokirjaa. Mikäli viranomainen kohdistaa vuokralaiseen vuokrakohteen fyysisiä olosuhteita koskevia vaatimuksia, jotka koskevat vuokranantajan vastuulla olevia velvoitteita, vuokralaisen on ilmoitettava tästä tai tällaisen uhasta välittömästi vuokranantajalle, jolla on viipymättä velvollisuus ryhtyä korjaus- tai muihin toimenpiteisiin viranomaisten edellyttämällä tavalla. Mikäli epäillään vaatimusten täyttymistä, on seurantaryhmän (11.3 Ylläpidon seurantaryhmä) kokoonnuttava välittömästi. Seurantaryhmä sopii mahdollisista toimenpiteistä näytön saamiseksi siitä, että vuokrakohde täyttää työpaikalle asetetut terveellisyys- ja turvallisuusvaatimukset. Vuokranantaja sitoutuu lainsäädännön mukaisin edellytyksin edistämään ja puoltamaan asuntoosakeyhtiön yhtiökokouksissa ja hallituksessa sellaisia asunto-osakeyhtiön peruskorjauksiin, ylläpitoon, kiinteistönhoitoon ja vastaaviin liittyviä hankkeita, jotka ovat tarpeen vuokrakohteen säilymiseksi tämän sopimuksen edellyttämällä hyvällä tasolla Kiinteistönhoito- ja ylläpitotöiltä vaadittava laatu Vuokranantaja sitoutuu ylläpitämään vuokrakohteen ja sen käyttöä palvelevien muiden tilojen kunnon samalla tasolla kuin se oli vuokrauksen alkaessa koko vuokrauksen keston ajan. Vuokranantajan vastuulla on myös normaalista kulumisesta aiheutuvien korjaustöiden suorittaminen siten, että kohteen kunto säilyy sillä tasolla kuin se oli vuokrauksen alkaessa. Kohteen sisäilmaston on täytettävä sisäilmastoluokan S3 mukaiset vaatimukset (liite 4) Alihankinnat Vuokranantaja voi teettää vuokrakohteen hoitoon ja ylläpitoon kuuluvia tehtäviään alihankkijalla. Vuokranantaja vastaa käyttämänsä alihankkijan osuudesta kuten omastaan samoin kuin siitä, että alihankkija noudattaa omalta osaltaan vuokranantajalle asetettuja velvoitteita. Tilaaja kohdistaa mahdolliset vaatimukset ja reklamaatiot aina vuokranantajaa kohtaan ja vuokranantaja vastaa näihin liittyvistä korvauksista vuokralaiselle, vaikka vuokranantajan vastuulla olevan työn tai palvelun suorittaja olisi vuokranantajan alihankkija.
5 Vuokranantajan toimenpiteet vahingon- tai hengenvaaran aiheuttavien vikojen ja puutteiden ilmetessä Vuokranantaja on velvollinen viipymättä ilmoittamaan käyttäjäasiakkaalle ja vuokralaiselle vuokrakohteessa havaitsemansa viat ja puutteet, jotka ilmenevät vuokranantajan vastuulla olevien tehtävien hoitamisen yhteydessä ja jotka saattavat aiheuttaa haittaa tai vahingonvaaraa käyttäjille tai vuokralaisen työntekijöiden työturvallisuudelle. Jos havaittu vika tai puute voi aiheuttaa hengenvaaraa, vuokranantajalla on oikeus ja velvollisuus eristää vaarallinen alue, taikka jos se ei ole mahdollista, opastetauluilla tai muilla merkinnöillä järjestää opastus, jonka perusteella vaarallinen paikka voidaan turvallisesti kiertää Erillistyöt Vuokrasopimukseen kuuluvien tehtävien lisäksi vuokralaisella tai käyttäjäasiakkaalla on mahdollisuus teettää erikseen laskutettavia erillistöitä. Tilaus erillistöistä tehdään aina etukäteen kirjallisesti. Ennen töihin ryhtymistä vuokranantajan on ilmoitettava ja vuokralaisen tai käyttäjäasiakkaan kirjallisesti hyväksyttävä töiden kokonais- tai kattohinta. Käyttäjäasiakkaan itsensä tilaamien erillistyöpalveluiden lasku osoitetaan suoraan käyttäjäasiakkaan hallintokunnalle Vuokralaisen velvollisuudet Vuokralainen vastaa kohteeseen liittyvistä toiminnallisista käyttökustannuksista kuten vuokralaisen yksinomaisessa käytössä olevien tilojen sisäosien siivouspalveluista. Vuokralainen vastaa kohteeseen hankkimiensa irtainten koneiden ja laitteiden sekä irtokalusteiden ylläpidosta, huollosta ja uusimisesta. Vuokralainen on velvollinen hoitamaan kohdetta huolellisesti ja huolehtimaan siitä, että kohteen käyttäjät noudattavat kohteen järjestysmääräyksiä ja muita kohteen käyttöön liittyviä määräyksiä sekä mitä muuten terveyden, siisteyden ja järjestyksen säilyttämiseksi on säädetty tai määrätty. Vuokralainen on velvollinen ilmoittamaan viipymättä vuokranantajalle havaitsemistaan vioista ja puutteista Ylläpidon seurantaryhmä Vuokranantaja sitoutuu yhteistoiminnan kehittämiseen ja laadunhallinnan parantamiseen vuokralaisen ja vuokrakohteen käyttäjien kanssa. Vuokralainen ja vuokranantaja nimeävät edustajansa ylläpidon seurantaryhmään, joka kokoontuu vähintään kerran vuodessa ja tarpeen vaatiessa useamminkin. Seurantaryhmä järjestäytyy vuokrakauden alussa pidettävässä aloituskokouksessa. Seurantaryhmän kokouksiin voidaan yhteisestä sopimuksesta kutsua myös muita osallistujia, kuten asiantuntijatahoja. Seurantaryhmä määrittelee vuokrakohteen yllä- ja kunnossapitotarpeet sekä määrittelee seuraavan vuoden aikana tarpeelliset kunnossapito-, peruskorjaus- ja vastaavat työt. Kuitenkin vain niiltä osin kun ne koskevat huoneiston omistajaa, joka tässä tapauksessa on vuokranantaja. Seurantaryhmä kokoontuu tarvittaessa keskustelemaan myös ylläpidossa tai siivouksessa todetuista puutteista sekä niistä toimenpiteistä, joihin puutteiden korjaamiseksi on tarpeen ryhtyä. Seurantaryhmän jäsenille annetaan käyttöoikeus huoltokirjaan (RYHTI Granlund Manager tai vastaava), josta voi halutessa seurata huoltotoimenpiteiden toteutumista kuitenkin niiltä osin kuin ne koskevat huoneiston omistajaa. Seurantaryhmän kokouksista laaditaan pöytäkirja, jonka allekirjoittavat sekä vuokralaisen että vuokranantajan edustaja.
6 Seurantaryhmän kokouksista tai kokouksiin osallistumisesta tai niistä aiheutuvista matkakuluista eivät sopijapuolet suorita toisilleen erillistä palkkiota tai korvausta Poikkeamien ja reklamaatioiden hoitaminen Vuokralaisen tai käyttäjäasiakkaiden havaitsemat virheet tai poikkeamat palvelun laadussa tulee vuokranantajan korjata viivytyksettä ja oma-aloitteisesti. Reklamaatioita ja poikkeamia vuokralainen pystyy valvomaan ja seuraamaan huoltokirjasta (11.3 Ylläpidon seurantaryhmä). Reklamaatio poikkeamasta tai virheestä voidaan tehdä huoltokirjaan kirjallisesti tai sähköisesti esimerkiksi sähköpostilla vuokranantajan nimeämälle henkilölle/antamaan sähköpostiosoitteeseen Menettely vuokranantajan laiminlyödessä velvollisuuksiaan Jos osapuolilla on erimielisyyksiä kiinteistönhoidon-, ylläpidon- tai korjausrakentamistyön lopputuloksesta tai suorittamatta jättämisestä, vuokranantajalla on velvollisuus kutsua kahden viikon kuluessa vuokralaisen niin vaatiessa seurantaryhmä koolle. Mikäli vuokranantaja ei ole korjannut reklamaatiota, joka on seurantaryhmässä molempien osapuolten toimesta todettu aiheelliskeksikohtuullisen sekä seurantaryhmässä sovitun ajan kuluessa, on vuokralaisella oikeus teettää reklamaatiossa mainitut työt vuokranantajan kustannuksella. Vuokralaisen tulee tällöin ilmoittaa viikkoa ennen töiden alkamista vuokranantajalle. 12. TOIMINNAN KESKEYTYMINEN JA SEN SEURAAMUKSET Mikäli vuokralaisen toiminta vuokrakohteen osassa keskeytyy tai vähäistä merkittävämmin häiriintyy vuokrakohteessa vuokranantajan tai kiinteistön omistajan vastuulla olevan virheen, vian tai puutteen johdosta, vuokralaisella on oikeus keskeytymisen tai häiriön osuutta vuokrakohteesta vastaavaan vuokranalennukseen keskeytyksen tai häiriön ajan. Vuokranalennuksen määrä vastaa virheen, vian tai puutteen osuutta vuokrakohteesta. Mikäli vika estää vuokrakohteen käyttämisen kokonaan, vuokranalennuksen määrä on sama kuin kokonaisvuokran määrä. Keskeytyksen tai häiriön kesto lasketaan niiltä täysiltä vuorokausilta, joiden kuluessa toiminta on ollut keskeytyneenä. Vuokranantaja voi välttää vuokranalennuksen, mikäli vuokranantaja järjestää vuokralaiselle keskeytyksen ajaksi vastaavanlaiset ja -tasoiset vuokralaisen hyväksymät korvaavat tilat kustannuksellaan. Tällöin vuokranantaja vastaa myös kuluista, jotka aiheutuvat korvaaviin tiloihin muuttamisesta ja niiden käyttöönotosta tämän sopimuksen mukaiseen tarkoitukseen. 13. VAHINGONKORVAUSVELVOLLISUUS Sopijapuolella on oikeus saada vahingonkorvausta toisen sopijapuolen sopimusrikkomuksesta aiheutuneesta välittömästä vahingosta. Jos sopimusrikkomus on seurausta osapuolen tahallisuudesta tai törkeästä tuottamuksesta, vastaa rikkonut osapuoli myös toisen osapuolen välillisistä ja epäsuorista vahingoista. Vuokranantajan korvausvastuu koskee myös sellaisia välittömiä henkilö-, esine- ja taloudellisia vahinkoja, joista vuokralainen on korvausvelvollinen kolmatta kohtaan ja jotka aiheutuvat vuokranantajan sopimusvelvoitteen täyttämättä jättämisestä Vuokralainen vastaa kuitenkin siitä vahingosta, minkä vuokralaisen toiminta kohteessa aiheuttaa. Vuokranantaja vastaa lämpöenergian, sähkön tai veden jakelun rajoituksista, puutteellisuudesta tai epäsäännöllisyyksistä ja niistä aiheutuvista vahingoista vain, jos nämä ovat aiheutuneet vuokranantajan
7 tuottamuksesta tai vuokranantajalle kuuluvien tehtävien laiminlyönnistä. Jos vuokrakohdetta tai sen osaa ei voida käyttää edellä mainittujen lämpöenergian, sähkön tai veden toimittamisessa olevien tai muiden vastaavien puutteiden takia, vuokralaisella on kuitenkin oikeus saada vapautus vuokran maksusta tai vuokra kohtuullisesti alennetuksi siltä ajalta, jona vuokrakohdetta tai sen osaa ei ole voitu käyttää. Tämä kuitenkin edellyttäen, että kolmas osapuoli korvaa aiheutuneet vahingot vuokranantajalle. 14. VUOKRALAISEN MUUTOSTYÖT Vuokralainen ei saa suorittaa muutos- tai parannustöitä ilman vuokranantajan kirjallista lupaa. Vuokralainen vastaa suorittamiensa toiminnallisten lisä- ja muutostöiden kustannuksista sekä niihin mahdollisesti tarvittavien viranomaislupien hakemisesta ja kustannuksista. Muutostöistä ei makseta vuokralaiselle korvausta vuokrasuhteen päättyessä. Mikäli muuta ei ole sovittu, vuokralaisen tekemät lisä- ja muutostyöt jäävät kiinteiltä osiltaan vuokranantajan omaisuudeksi vuokra-ajan päätyttyä eikä vuokralaisella ole oikeutta saada niistä korvausta. Jos vuokralainen on asentanut tiloihin omia koneitaan tai laitteitaan, vuokralaisen on vuokra-ajan päätyttyä vuokranantajan pyynnöstä poistettava ne ja korjattava poistosta aiheutuvat jäljet ja vahingot vuokranantajan hyväksymällä tavalla. Vuokralaisella on oikeus kiinnittää rakennukseen tai sen käytäville opas- ja mainoskilpiä asuntoosakeyhtiön ohjeistuksen mukaisesti. Vuokra-ajan päätyttyä vuokralainen on velvollinen poistamaan asentamansa kilvet sekä korjaamaan niistä kiinteistölle aiheutuneet jäljet ja vauriot. Laitteiden kiinnittämisessä on noudatettava vuokranantajan ohjeita. Tämä sopimuskohta ei rajoita vuokralaisen oikeutta teettää edellä sopimuskohdassa 11.5 mainittuja korjaus- ja ylläpitotöitä. 15. VUOKRANANTAJAN KORJAUS- JA MUUTOSTYÖT Vuokranantaja on oikeutettu teettämään vuokrasuhteen aikana vuokratiloissa tavanmukaisia kunnossapitotöitä ilman, että vuokralainen saa korvausta siltä ajalta, mikä näihin töihin kuluu. Vuokranantaja saa tehdä korjauksia ja muutoksia vuokratuissa tiloissa ilmoitettuaan töistä etukäteen vuokralaiselle neljää (4) viikkoa ennen töihin ryhtymistä. Vuokranantajan on pyrittävä tavanmukaisten kunnossapitotöiden suorittamiseen ajankohtana, josta aiheutuu vähiten vuokralaisen toiminnalle haittaa ja häiriötä. Kunnossapitotyöt on suoritettava yhteisesti sovittuna ajankohtana. Poikkeuksena ovat kiireellistä korjausta vaativat työt, joihin voidaan ryhtyä välittömästi. Olennaista haittaa huoneiston käytölle aiheuttavista korjauksista on ilmoitettava kuusi kuukautta ennen töihin ryhtymistä. 16. VAKUUTUKSET Sopijapuolet vastaavat toimintaansa liittyvistä omaisuus- ja vastuuriskeistä. Vuokralainen vastaa vuokrakohteessa olevan omaisuutensa vakuuttamisesta. 17. ILKIVALTA Vuokranantaja vastaa ilkivallasta aiheutuneista kuluista, siltä osin, kuin nämä eivät kuulu asuntoosakeyhtiön vastuulle. Mikäli ilkivaltaa on tehty vuokralaisen hallinnassa olevissa sisätiloissa, vastaa näistä kustannuksista kuitenkin vuokralainen. Mikäli vuokranantaja korjaa vuokralaisen vastuulle kuuluvia ilkivallan jälkiä, on vuokranantajan hyväksytettävä korjausten laajuus ja kustannukset vuokralaisella etukäteen. 18. YLIVOIMAINEN ESTE Vapauttamisperusteeksi (force majeure) katsotaan sellainen sopimuksen täyttämisen estävä ja sopimuksen syntymisen jälkeen sattunut epätavallinen ja asiaan vaikuttava tapahtuma, jota sopijapuolten ei ole ollut syytä ottaa huomioon sopimusta tehtäessä ja joka on sopijapuolista riippumaton, eikä sen estävää
8 vaikutusta voida poistaa ilman kohtuuttomia lisäkustannuksia tai kohtuutonta ajanhukkaa. Tällainen tapahtuma voi olla sota, kapina, sisäinen levottomuus, viranomaisen suorittama pakko-otto tai takavarikko julkiseen tarpeeseen, tuonti- tai vientikielto, luonnonmullistus, yleisen liikenteen tai energiajakelun keskeytys, työselkkaus tai tulipalo tai muu vaikutuksiltaan yhtä merkittävä ja epätavallinen sopijapuolista riippumaton syy. Jos sopimusvelvoitteen toteuttaminen viivästyy ylivoimaisesta esteestä, sopimusvelvoitteen täyttämisen aikaa jatketaan niin paljon kuin kaikki tapaukseen vaikuttavat olosuhteet huomioon ottaen on pidettävä kohtuullisena. Lähtökohta on, että ylivoimaisen esteen päättyessä sopimusvelvoitteet palaavat sopimuksen mukaisiksi. Sopijapuolten on viipymättä ilmoitettava ylivoimaisesta esteestä toiselle sopijapuolelle uhalla, että sopijapuoli muutoin menettää oikeuden vedota ylivoimaisen esteen muodostamaan perusteeseen olla täyttämättä sopimusvelvoitteitaan. Samoin sopijapuolen on viipymättä ilmoitettava sanotun esteen lakkaamisesta, jonka jälkeen sopijapuolten on viimeistään sovittava esteen vaikutuksista sopimusvelvoitteiden täyttämiseen. Kumpikin sopijapuoli saa purkaa sopimuksen kokonaan tai osittain, jos sopimuksen täyttäminen ylivoimaisen esteen jatkumisen johdosta estyy yli kaksitoista (12) kuukautta. 19. MUUT YHTEISET TILAT Vuokralaisen tai hänen henkilökuntaansa kuuluvan tulee noudattaa niitä ohjeita, jotka vuokranantaja tai asunto-osakeyhtiö on vuokralaiselle autopaikoituksesta antanut. Kuormaus- ja purkualueet sekä huoltokäytävät tulee pitää vapaina eikä niitä saa käyttää tavaransäilytystiloina. Vuokralaisen tulee välittömästi siirtää saapuvat tavaransa omiin tiloihinsa. Jos vuokralainen jättää tavaroita yhteisiin tiloihin eikä poista niitä kirjallisen kehotuksen jälkeen, on vuokranantajalla oikeus poistaa ja varastoida tavarat vuokralaisen kustannuksella. 20. TILAT VUOKRASUHTEEN PÄÄTTYESSÄ Vuokrasuhteen päättyessä on vuokralaisen luovutettava tilat vuokranantajan hallintaan luonnollista kulumista lukuun ottamatta siinä kunnossa kuin ne olivat vuokrasuhteen alkaessa, ellei toisin sovita tai ole muutos- ja lisätöiden osalta toisin sovittu. Vuokra-ajan päättyessä pidetään tiloissa yhteinen katselmus. Katselmuksessa mahdollisesti todetut sellaiset puutteellisuudet ja viat, jotka eivät johdu luonnollisesta kulumisesta, on vuokralaisen välittömästi korjattava. Vuokranantaja on oikeutettu vuokralaisen kustannuksella suorittamaan vaadittavat puhdistus- ja korjaustyöt, jotka ovat aiheutuneet tavanomaisen kulumisen ylittävien jälkien poistamisesta, mikäli vuokralainen laiminlyö mainitut työsuoritukset. 21. YMPÄRISTÖVASTUUT Vuokralainen sitoutuu toiminnassaan noudattamaan voimassa olevia ympäristönsuojeluun liittyviä säännöksiä ja toimimaan huoneistoa käyttäessään kestävän kehityksen periaatteet ja ympäristön huomioon ottavalla tavalla. Mikäli vuokralaisen toiminnasta aiheutunutta saastumista ilmenee, suoritetaan puhdistus viranomaisten vaatimassa laajuudessa vuokralaisen kustannuksella. 22. SOPIMUKSEN MUUTTAMINEN Sopimusosapuolet voivat muuttaa tätä sopimusta kirjallisesti, muut muutokset ovat mitättömiä. Muutokset tulevat voimaan, kun molemmat sopimusosapuolet ovat ne asianmukaisesti hyväksyneet ja allekirjoittaneet sopimusosapuolten toimivaltaisten edustajien toimesta.
9 23. EDELLEENVUOKRAUS Vuokralaisella on oikeus vuokrata tiloja edelleen alivuokralaiselle hyväksytettyään alivuokrauksen etukäteen kirjallisesti vuokranantajalla. Alivuokraussuhde ei saa kuitenkaan aiheuttaa haittaa vuokranantajalle tai sen harjoittamalle liiketoiminnalle. Alivuokraustilanteessa vuokralainen on kuitenkin edelleen vastuussa tämän sopimuksen velvoitteista myös alivuokraamiensa tilojen osalta. 24. SOPIMUKSEN SIIRTO KOLMANNELLE OSAPUOLELLE Vuokralaisella ei ole oikeutta siirtää sopimusta kolmannelle osapuolelle ilman vuokranantajan hyväksyntää. Vuokranantaja ei kuitenkaan voi vastustaa sopimuksen siirtoa ilman perusteltua syytä. Sopimuksen mahdollisesta siirrosta tulee ilmoittaa etukäteen kirjallisesti vuokranantajalle. 25. SOVELLETTAVA LAKI JA ERIMIELISYYKSIEN RATKAISEMINEN Ellei tässä sopimuksessa ole toisin sovittu, sovelletaan sopimukseen lakia liikehuoneiston vuokrauksesta (LHLV 482/95) siihen myöhemmin tehtävine muutoksineen. Tähän sopimukseen sovellettava kieli on suomen kieli. Tähän sopimukseen sovelletaan Suomen lakia, ei kuitenkaan sen lainvalintaa koskevia säännöksiä. Sopimuksesta johtuvat erimielisyydet pyritään ensi sijassa ratkaisemaan sopijapuolten välisin neuvotteluin. Sopimuksesta johtuva riita, jota ei pystytä ratkaisemaan neuvotteluteitse, ratkaistaan ensimmäisenä oikeusasteena Varsinais-Suomen käräjäoikeudessa. 26. LIITTEET Tähän sopimukseen kuuluvat varsinaisen sopimuslomakkeen lisäksi seuraavat liitteet. Liite 1 Liite 2 Liite 3 Liite 4 Pohjapiirustukset Vastuunjakotaulukko Huoneiston huolto- ja ylläpitotöiden palvelukuvaus Sisäilmastoluokitus Varsinaisen sopimuslomakkeen lisäksi sopimussuhteessa noudatetaan myös liitteissä sovittuja periaatteita. Jos sopimuslomakkeen ja siinä mainittujen muiden asiakirjojen sisällöt ovat keskenään ristiriidassa, noudatetaan liitteitä edellä mainitussa järjestyksessä. 27. PÄIVÄYS JA ALLEKIRJOITUKSET Tätä vuokrasopimusta on tehty kaksi (2) yhtäpitävää kappaletta, yksi kummallekin osapuolelle. Turussa TURUN KAUPUNKI TURUN TEKNOLOGIAKIINTEISTÖT OY
VUOKRASOPIMUSLUONNOS 17.11.2015
VUOKRASOPIMUSLUONNOS 17.11.2015 1. SOPIJAPUOLET Vuokranantaja Turun Teknologiakiinteistöt Oy Y-tunnus: 2349955-3 Osoite: Tykistökatu 6, 20520 Turku Vuokranantajan yhteyshenkilö: Mikko Lehtinen Puh: 0400
Laskuttaminen tapahtuu verkkolaskutuksena. Lisätiedot verkkolaskutuksesta www.turku.fi/laskuttaminen.
VUOKRASOPIMUS 24.8.2015 1. SOPIJAPUOLET Vuokranantaja Turun Satama Oy Juhana Herttuan Puistokatu 21 20100 TURKU Y-tunnus 2322326 Vuokranantajan yhteyshenkilö: vuokrasopimuksiin liittyvissä asioissa: Rahtiliikennejohtaja
VUOKRASOPIMUSLUONNOS 05.11.2014 1. SOPIJAPUOLET Vuokranantaja Turun Teknologiakiinteistöt Oy Y-tunnus: 2349955-3 Osoite: Tykistökatu 6, 20520 Turku Vuokranantajan yhteyshenkilö: Mikko Lehtinen Puh. 0400
VUOKRASOPIMUS 1. SOPIJAPUOLET. Vuokranantaja Turun Teknologiakiinteistöt Oy Y-tunnus: Osoite: Tykistökatu 6, Turku
1 VUOKRASOPIMUS 1. SOPIJAPUOLET Vuokranantaja Turun Teknologiakiinteistöt Oy Y-tunnus: 2349955-3 Osoite: Tykistökatu 6, 20520 Turku Vuokranantajan yhteyshenkilö: Mikko Lehtinen Puh. 0400 960 626 Sähköposti:
VUOKRASOPIMUSLUONNOS 2.5.2016 1. Osapuolet Vuokranantaja Vuokranantajan nimi osoite puhelinnumero Y-tunnus (Yhteyshenkilö: ) Vuokralainen Turun kaupunki, Kiinteistöliikelaitos (Y-tunnus 0204819-8) Puutarhakatu
VUOKRASOPIMUSLUONNOS 5.11.2014 1. SOPIJAPUOLET Vuokranantaja Turun Teknologiakiinteistöt Oy Y-tunnus: 2349955-3 Osoite: Tykistökatu 6, 20520 Turku Vuokranantajan yhteyshenkilö: Mikko Lehtinen Puh. 0400
1 (13) 1. SOPIJAPUOLET. Vuokranantaja. Yhtiö Oy Y-tunnus: Osoite: Vuokranantajan yhteyshenkilö: Nimi Puhelinnumero Sähköpostiosoite.
1 (13) VUOKRASOPIMUSLUONNOS xx.xx.2015 1. SOPIJAPUOLET Vuokranantaja Yhtiö Oy Y-tunnus: Osoite: Vuokranantajan yhteyshenkilö: Nimi Puhelinnumero Sähköpostiosoite Vuokralainen Turun kaupunki, Kiinteistöliikelaitos
Vuokranantaja TVT Asunnot Oy perustettavan yhtiön lukuun (jäljempänä: yhtiö ) Käsityöläiskatu Turku Y-tunnus xxxxxx-x
1 VUOKRASOPIMUS xx.2016 1. Sopijapuolet Vuokranantaja TVT Asunnot Oy perustettavan yhtiön lukuun (jäljempänä: yhtiö ) Käsityöläiskatu 3 20100 Turku Y-tunnus xxxxxx-x Vuokranantajan yhteyshenkilö hankkeen
1 VUOKRASOPIMUS 27.4.2017 1. Sopijapuolet 2. Sopimuksen tausta 3. Sopimuksen peruste 4. Vuokrauksen kohde Vuokranantaja Kiinteistöliikelaitos, tilapalvelut Käyntiosoite: Puutarhakatu 1, 20100 Turku Postiosoite:
TURUN KAUPUNKI IT palvelujen tilamuutos Hankekuvaus 17.3.2015 Hankekuvaus IT palveluiden tilamuutoksesta Sisällys 1. Kuvaus nykytilanteesta... 2 2. Kuvaus muutostarpeesta... 2 2.1 Tilat... 2 2.2 Työskentely...